Fiat 132 Argenta

**Fiat 132** je velika Fiatova limuzina, u proozvodnji od 1972. godine do 1981. godine. Poslije 132 dolazi Argenta, u suštini redizajnirani 132 i zadržava se u proizvodnji do 1985. godine. Ovaj auto se takodje proizvodio u Španiji, u fabrici Seat i nosio je naziv Seat 132. Pod orginalnim imenom sklapao se i u Zagrebu, Hrvatska, nešto duže nego u Italiji.

## Početak proizvodnje
250px|mini|desno|Fiat 132  (1972 - 1977)
Fiat 132 predstavljen je 1972. godine kao nasljednik uspješnog, ali već ostarjelog modela 125. U početku prodaje bio je dostupan sa benzinskim motorima 1.6(1592ccm) sa 98 konjskih snaga (DIN standard) i 1.8(1756ccm) sa 105 konjskih snaga (DIN). Oba motora su bila DOHC konstrukcije-dvije bregaste osovine u glavi motora. Ostatak mehanike na auto bio je isti kao na prethodnicima, samo unaprijeđen. Auto se mogao naručiti u dvije verzije opreme:
* normal
* special
Razlike su bile kozmetičke prirode, verzija special je imala više hromiranih dijelova.

## Prve promjene, 1974. godina
Već nakon dvije godine proizvodnje došlo je do sitnijih promjena u modelima. Motori su ostali isti, ali su automobili preimenovani u 1600 GLS i 1800 GLS. Imali su više opreme od prethodnih verzija, i lagano promijenjen kokpit.

## Prvi redizajn, 1977. godina
1977. godina donosi prvi veći redizajn. Fiat je prestao sa proizvodnjom modela 130, pa je model 132 postao najveće Fiatovo vozilo tada dostupno. Promjene su bile vidljive; 132-ojka je dobila nove branike, retrovizore i ukrasne lajsne. Ovaj redizajn je donio i novi motor u 132-ojku, 2.0(1995ccm) DOHC sa 112 ks, koji je bio zamjena za 1800 motor. Osim toga, promijenjene su i zadnje kočnice. Od sada su pozadi kočili bubnjevi, dok su prethodne verzije i pozadi kočile diskovima. Fiat se pravdao većom učinkovitosti ručne kočnice sa bubnjevima pozadi. 1600 motor je i dalje ostao u ponudi.

## 1978. godina - prvi dizel motori
Godina je 1978. i Fiat uvodi dizel motore u model 132. Mogli ste naručiti 2.0 ili 2.5 dizelski motor, klasične konstrukcije, bez turbine. Ovi modeli su bili prepoznatljivi i izvana jer su imali izbočinu na poklopcu motora da bi se dobilo na prosturu za nove dizelske motore. Fiat nije zanemario ni benzinske motore, te je kasnije te iste godine predstavio 2.0 ie. verziju sa Bosch L-jetronic ubrizgavanjem goriva koja je motoru davala snagu od 122 ks. 

## 1981. godina - 132 ide u penziju, dolazi Argenta
250px|mini|desno|Fiat Argenta (1982 - 1984: prva serija)
Proizvodnja Fiata 132 je prestala 1981. godine. Iste godine na scenu dolazi nasljednik, model Argenta. Argenta je u biti bila dosta redizajnirani Fiat 132, sada sa četvrtastim prednjim farovima, većim i plastičnim branicima te promjenama u unutrašnjosti auta. Motori u ponudi su bili 1.6ie., 2.0ie i 2500 dizel. Argenta je bila dostupna i sa trostepenskim automatskim mjenjačem. Motor 2.0 sa karburatorskim ubrizgavanjem je takodje bio u ponudi za neka izvozna tržišta i imao je 113 ks.

## 1983. godina - promjene sa Argentom
Ove godine paleta modela je redizajnirana, i dobila je nova imena. Motori sa elektronskim ubrizgavanjem su dobili imena 100 ie (1.6 motor), 120 ie (2.0 motor), dok je karburatorski model 2.0 dobio oznaku 110. Promjene su se izvršile i na prednjom ovjesu, kočnicama i sistemu upravljanja. Model 120 ie je dobio i stabilizator na zadnjem ovjesu. Izvana maska i felge su imali novi dizajn.

## 1984. godina - poslijednje promjene
Fiat uvodi turbine u svoje motore. Argenta je bila dostupna sa 2.0 motorom koji je dobio turbinu Volumex, poznatu iz Lancie Bete, i imao je 135 ks. Diezlski motor je takodje dobio turbinu, proizvodjača KKK, sa pritiskom od 0,87 bara. To je davalo motoru 90 ks. Obični dizel motor je takodje bio dostupan. Nešto kasnije gasi se proizvodnja modela Argenta u Italiji, Fiat nastavlja sa novim modelom zvanim Croma.

## Mjere 
*Međuosovinski razmak: 2557mm, Argenta: 2558mm, Argenta od 1983. godine: 2563mm
*Razmak između prednjih kotača: 1313mm (2.5 dizel 1321mm), Argenta: 1321mm (od 1983.g. 1381mm)
*Razmak između zadnjih kotača: 1321mm (2.5 dizel 1327mm), Argenta: 1353mm
*Težina: 132(1600/1800): 1070kg, 132(1600/1800 GLS): 1095kg, 132(2000): 1140kg, 132(2000 diesel): 1270kg, 132(2500 diesel): 1280kg, Argenta(1600): 1140kg, Argenta(2000): 1190kg.
*Dužina: 4405/4449 mm
*Širina: 1640/1650 mm
*Visina: 1422/1420 mm

## Ostale tehnikalije 
*Kočnice: 
prednje: disk,promjera 227mm (132 2.0 - 251mm)

zadnje: disk,promjera 227mm (kasnije bubanj promjera 228mm) 

ručna kočnica: djeluje na zadnje točkove, povezana preko sajle 

*Mjenjači:
4 i 5 brzinski manuelni i 3 brzinski automatski, povezani sajlama

promjer lamele kvačila: (132 1.6): 200mm, (132 1.8 i 2.0): 215mm 

*Upravljanje:

Letva volana tip "puž", na nekim modelima sa servo ojačivačem. Tri kruga vrtnje od strane do strane.

Kategorija:Automobili proizvedeni 1972.
Kategorija:Fiatovi automobili
Kategorija:Automobili 1970-ih
Kategorija:Automobili 1980-ih